SNAP BIZZ
ఎపి, తెలంగాణలకు స్నాప్‌బిజ్‌ సేవలు
హైదరాబాద్‌, మే 24: రిటైల్‌ టెక్నాలజీ సంస్థ స్నాప్‌బిజ్‌ తాజాగా తెలంగాణ ఆంధ్రప్రదేశ్‌లకు సేవలు విస్తరించింది. కిరాణా స్టోర్స్‌ యజమానులకు పలు మార్పులు తెచ్చేవిధంగా స్నాప్‌బిజ్‌ తమ కార్యాలయాలు హైదరాబాద్‌, విశాఖల్లో తెరవడంతోపాటు 3ఎంటి నెట్‌వర్స్‌ ప్రైవేట్‌ లిమిటెడ్‌ను ఈ ప్రాంతంలో పంపిణీ భాగస్వామిగా ఎన్నుకుంది. 2 ఏడాది హైదరాబాద్‌, విశాఖ, విజయ వాడ, గుంటూరు నగరాల్లో కిరాణాస్టోర్స్‌ను డిజిటైజ్‌ చేసిందని అంచనా. సంస్థ సిఇఒ వ్యవస్థాపకులు ప్రేమ్‌కుమార్‌ మాట్లాడుతూ ఏడాదికాలంలోనే స్నాప్‌బిజ్‌ వృద్ధి మెరుగుపడిందని, మెట్రోనగరాల్లోని కిరాణాస్టోర్ల నుంచి మంచి స్పందన లభించిందన్నారు. స్నాప్‌బిజ్‌ సొల్యూషన్స్‌ కిరాణాస్టోర్లను వర్చువల్‌ సూపర్‌మార్కెట్లుగా మారుస్తున్నాయని అన్నారు. 2013లో ప్రారంభించిన ఈ సంస్థ దేశంలోని చిన్నతరహా రిటైల్‌రంగ వ్యాపారాన్నే మార్చివేసిందని అన్నారు. ఎస్‌ఎంబిల రివర్స్‌మార్జినలైజేషన్‌, డిజిటల్‌ ఇంక్లూజన్‌ను భారీ కన్సూమర్‌ ఉత్పత్తుల పరిశ్రమతో జోడించి రిటైల్‌ వాతావరణంలో వాటాదారులందరితోనూ అనుసంధానించేందుకు ఓ వేదికను వృద్ధిచేసినట్లు సిఇఒ వెల్లడించారు.